b"\n_START_ARTICLE_\nControl anticipatiu\n_START_PARAGRAPH_\nEl control anticipatiu o control no recurrent (normalment s'utilitza la designaci\xc3\xb3 anglesa feedforward o feed forward) \xc3\xa9s un tipus de control de sistemes que fa que aquests reaccionin als canvis del seu entorn, normalment per mantenir algun estat concret. Un sistema que exhibeix aquest tipus de comportament respon a les alteracions de manera predefinida, en contrast amb els sistemes realimentats._NEWLINE_S\xc3\xb3n necessaris molts prerequisits per implementar un control anticipatiu: les alteracions s'han de poder mesurar, els seus efectes en la sortida del sistema han de ser coneguts i el temps durant el qual les alteracions afecten la sortida ha de ser major que el del mateix sistema. Si aquestes condicions es compleixen, el sistema anticipatiu s'ha d'afinar perqu\xc3\xa8 sigui efectiu._NEWLINE_El sistema amb control anticipatiu pot respondre m\xc3\xa9s r\xc3\xa0pidament als tipus d'alteracions mesurables i conegudes, per\xc3\xb2 gaireb\xc3\xa9 no aconsegueix fer-ho amb aquelles que siguin de nova aparici\xc3\xb3. Un sistema realimentat \xc3\xa9s capa\xc3\xa7 de manejar qualsevol alteraci\xc3\xb3 que afecti al comportament desitjat, encara que requereix que la variable mesurable del sistema (la sortida) reaccioni a les alteracions per registrar-ne aix\xc3\xad la seva aparici\xc3\xb3._NEWLINE_En inform\xc3\xa0tica, el concepte de feedforward sol fer refer\xc3\xa8ncia a xarxes del tipus perceptr\xc3\xb3 multicapa en els quals les sortides de les neurones van a les seg\xc3\xbcents capes per\xc3\xb2 no a les anteriors, de tal manera que no hi ha bucles de realimentaci\xc3\xb3."